JUMAL KÕNELEB
Tere jälle!
Millist elu Jumal meid tegelikult elama kutsub?
Kas see on nii, nagu mõningad väidavad,
et ei tasu usklik olla, sest nii kaob kogu rõõm ja vabadus?
Kas Jumal tegelikult tahab, et me naudiksime oma elu?
Kas kristlane tohib olla rõõmus?
Meie oleme märganud, et kristlane võib rõõmustada
ja Jumala pakutav elu on imeline.
Aamen. - Eks ole? - On küll.
Täna plaanime rääkida teemal,
mis on otsustava tähtsusega meie elude jaoks.
Eriti elukvaliteedi osas.
Võime rügada läbi elu ja napilt hinge sees hoida
ja viimaks jõudes Taevasse pääseda maailma viletsusest.
Kas see on aga elu, mida Jeesus meile pakub?
Kas see on see, millest Jeesus räägib?
Mida Jeesus räägib sellest teemast?
Teame, et Jeesus ja Piibel räägivad rõõmust.
Rahust, hingamisest ja armastusest. - Vabadusest. - Jah.
On veel üks sõna, mida Piibel kasutab.
See on üliküllus. Rootsi keeles "rohkem kui küll".
Üliküllus on selline sõna, mis meid šokeerib.
Johannese evangeelium 10:10 ütleb nii:
"Varas ei tule muu pärast kui varastama ja tapma ja hukkama.
Mina olen tulnud, (Jeesus ütleb seda enese kohta)
et neil (meil) oleks elu, ja oleks seda ülirohkesti." - Aamen.
Vaatasin, mida laiendatud piiblitõlkes on kirjutatud?
"Varas tuleb ainult selleks, et varastada, tappa ja hävitada.
Mina tulin, et neil oleks
ja nad võiksid nautida või rõõmu tunda elust
ja et neil oleks seda elu kuhjaga,
kuni see voolab üle."
See on nii suur sõnum, need on nii suured sõnad.
Vaatasin ka algkeelest järele, mida see sõnum tähendab?
"Mina olen tulnud, et neil oleks elu ja oleks seda ülirohkesti."
Sõna "elu" tuleb sõnast "zoe". See on imeline sõna Piiblis.
See tähendab Jumala elu.
Elu, mis on Jumalas eneses.
Võiks öelda, et "zoe" on materjal, millest Jumal koosneb.
Johannese evangeeliumis 1:4 öeldakse Jeesuse kohta:
"Tema kaudu oli elu..." - jälle see sõna "zoe".
Jeesuses eneses on seda elu. Temas on Jumala "zoe" - elu.
"...ja elu oli inimeste valgus."
See, mida Jeesus meile anda tahab ja tuua kaasa meisse elama asudes,
on jumalik elu.
Ta toob meis esile jumalikku kirkust, valgust. Elu.
Ja ta tahab, et seda jumalikku elu oleks meil ülikülluslikult.
See on imeline ja näitab meile, mida Jeesus sellega mõtleb:
"Mina olen tulnud, et teil oleks elu ja oleks seda ülirikkalikult."
Jeesus ei räägi ainult tulevasest igavesest elust,
mis tuleb peale surma.
Ta räägib praegusest elust.
Ta räägib praegusest ajast.
Läheme veel korra tagasi Johannese10:10 juurde.
Jeesus rõhutab oma sõnadega eriliselt seda,
et varas ei tule muu pärast, kui varastama, tapma ja hävitama.
Pane tähele just seda, et varas ei tule muu pärast.
Teisisõnu pole see Jeesus, kes meie elust rõõmu röövib.
Pole nii, et usklikuks saades kaob su elust rõõm ja vabadus.
Jeesus ütleb, et Tema ei ole see, kes varastab, tapab ja hävitab.
Jumala tahe pole see, et meie inimsuhted karile jooksevad
ja majandus laguneb koost ning oleme töötud.
Jeesus on tulnud, et meil oleks elu ja oleks seda ülirohkelt.
See oli imeline, mida sa just ütlesid.
Esimeses Johannese kirjas 1:2 öeldakse seda sama:
"Elu sai avalikuks."
Mitte lihtsalt, et Jumal sai avalikuks, vaid elu sai avalikuks.
Just see sama "zoe" - elu.
See imeline elu ilmus,
"ja me oleme näinud ja me tunnistame ja kuulutame teile igavest elu,
mis oli Isa juures ja on saanud meile avalikuks."
Ta jätkab 1 Johannese kirjas 5:12 "Kellel on Poeg, sellel on elu;
kellel ei ole Jumala Poega, sellel pole elu."
Paulus viitab sellele samale asjale kirjas Filiplastele 1:21
"Jah, mulle on elamine Kristus ja suremine kasu!"
Imeline elu, millest Jeesus räägib, on Temas eneses.
Ta tahab tuua seda esile meis kõikides.
Temas on rõõm, Temas on vabadus ja rahu, mida me igatseme.
On imeline teada, et see allikas on meie sees.
Me võime, millal iganes minna allikale, milleks on Kristus.
See ei ole igavuse, kuivuse ja masenduse allikas.
See on tõelise, ehtsa jumaliku elu allikas.
See sõnum lõikab südamesse nagu kaheteraline mõõk.
See läheb sügavale südame sisse, kui mõtleme nende sõnade peale:
"Ma olen tulnud, et sul oleks elu ja oleks seda ülirikkalikult."
Pähe kerkib tuhat küsimust. "Miks Sa, Jumal, ütled nii?
Kuidas Sa võid nii öelda? Mida see minu elus tähendab?
Aga kõik minu raskused? Aga minu elu väljakutsed?"
Jüngrid kogesid ju ka raskusi? Miks tekib siin taas vastuolu?
Me näeme ja tunneme ühte ning Jumala imeline sõnum on teine.
Mida Sa sellega mõtled?
See on täpselt nagu Jan ütles - Jeesus on meie sees.
Seal, Temas ja Jeesuse elus, on kõik see, mida ma vajan.
Jeesus minu sees. Selles on kogu Taevane kuningriik;
kõik see, mis Temas on ja mis on Tema oma.
Kõik see, mida Ta kaasa toob - kogu taevane headus ja imelisus.
Armastus Jeesuses Kristuses on minu sees.
Kui ma seda meeles pean ja endale meelde tuletan
ka siin ja praegu sellest rääkides, siis minus kerkib esile rõõm.
See on nii imeline! Minus tõstab taas lootus pead.
Ma saan jälle rõõmsaks.
Hiljuti helistas mulle üks inimene, kes oli tõsiselt masendunud.
Ta mõtles end lausa ära tappa ning oli väga lootusetus olukorras.
Istus oma toas, ravimipurk käes ja mõtles väga süngeid mõtteid.
Ka mina olin mures, aga mu pähe kerkis mõte:
"Ma ei saa talle pakkuda muud, aga ma võin pakkuda Jeesust."
Hakkasin Tema eest palvetama ja paluma, et Jeesus puudutaks teda
ning prohveteerisin ja lasin Jeesusel Püha Vaimu kaudu rääkida.
See muutis olukorra. Miks?
Jeesus on ju valgus, Tema on see elu.
Tema on rahu kogu pimeduse keskel, Tema võib täita meie igatsused.
Me ei kuuluta Jani ja Joy uut teoloogiat,
ega meie sees olevat rõõmu ja elu.
Rõõm ja elu meie sees on Jeesus.
Tema on nii võimas. Olgu olukord kuitahes sünge.
Ka see naine sai lohutatud, Ta sai abi ja leidis Jeesuse.
Kui kuulutaksime Joy evangeeliumi, oleks see päris vilets sõnum.
Eriti hommikuti.
Seda me ei hakka kuulutama. Unustame selle evangeeliumi!
Enne, kui olen palvetanud ja otsinud jõudu ülalt,
ei ole mul eriti midagi jagada. - See polegi mingi evangeelium.
Aga kui mõtlen sellele elule ja ülikülluslikkusele,
siis hakkan joonistama.
Kujutleme, et see olen mina, Joy. Selline Kriipsu-Juku.
Jeesus elab minu sees.
Kas Ta on minus päris pisitilluke?
Kas minu sees elab pisike mini-Jeesus?
Kas Tema elu minu sees on vaid pisike napp tilgake?
Kui käin koguduses ja ülistan, tekib vaid pisike jõusädemeke,
rõõmu, lohutuse või armu välgatus keset minu ängistavat argipäeva?
Kas see on nii?
Sageli see tõesti on nii ja võib tunduda,
et paljude jaoks on Jeesus pisike jalutuskepp,
mis aitab meil kõndida.
Aga argipäev on ikkagi tõeliselt raske.
Õnneks on vähemalt natukegi elu. - Hing püsib ikka enamvähem sees.
Või on Ta hoopis minu sees täpselt sama mõõtu nagu mina?
Sama suur ja mitte sentimeetritki rohkem?
Mina arvasin mitu aastat, et need asjad nii ongi.
Ta on minu sees, Ta elab minus
ja Ta täidab mind täpselt ning aitab mind veidikene.
Mitte iialgi miskit üle selle. Seda ei tohi isegi mõelda.
Pean kasutama kogu oma jõudu, pean aitama teisi ja teenima Teda,
pean tegema tööd, ponnistama ja higistama kogu hingest.
Arvasin, et nii see peabki olema.
Kui ma vajan Tema abi, siis Ta aitab ainult veidikene.
Ta võib anda vaid mõne sendi, ühe leivatüki ja veidikene vett
ja see on juba hästi saadud.
Aga ei mingit ülemäärast luksust.
Kas see on päriselt ka nii?
Kas Ta on mõelnud seda nii?
Hakkasin uurima Piiblit ja seda, mis seal tegelikult kirjas on.
Leidsin hoopis teistsuguseid sõnu.
Võiksin esimese näitena lugeda ühe põhilisema kirjakoha.
Matteuse evangeeliumis 11:28 ütleb Jeesus nii:
"Tulge minu juurde kõik, kes olete vaevatud ja koormatud
ja mina annan teile hingamise!"
Ta ei ütle, et paneb mõne koorma lisaks
ja annab töid juurde.
Pead veel rohkem muretsema ja veel kõvemini tööd rügama.
Tee rohkem! Pinguta rohkem! Sa jaksad veel rohkem!
Evangeliseeri, palveta, loe Piiblit, paastu!
Seda me siis nina norus teemegi.
Kirjakoht aga läheb edasi:
"Võtke enda peale minu ike ja õppige minult,
sest mina olen tasane ja südamelt alandlik
ja te leiate hingamise oma hingedele,
sest minu ike on hea ja minu koorem on kerge!”
"Sest minu ike on hea ja minu koorem on kerge!”
Laiendatud piiblitõlge ütleb:
"Minu ike on paras, mugav ja see on isegi lõbus."
Jeesus ütleb seda Piiblis meile kõikidele.
Vastav lugu on Martast ja Maarjast.
Marta rassib ja toimetab mõndagi, et Jeesusele meele järele olla.
Maarja istub lihtsalt Jeesuse jalgade ees.
Maarja saab seda, mida Ta igatseb.
Tahan samuti rõhutada seda, nagu Joy just ütles.
Jumal on ju kõikvõimas ning Ta on tohutult suur.
Ta on suurem, kui Joy joonistustel paistis
ja Ta on kõigest kõige suurem.
Ometi see, kuidas meie Teda näeme, mõjutab seda, mida me tunneme.
Marta mõtles, et Jumal on selline,
et Teda tuleb võimalikult hästi teenida.
Eriti, kui Ta on tulnud minu koju, siis paeb muudkui teenindama.
Maarja mõtles, et Jumal on imeline
ja nüüd võib lihtsalt olla Ta jalge ees vastu võtmas.
Meie pilt Jumalast mõjutab seda, mida me näeme ja võime vastu võtta.
Mida me julgeme uskuda Temast.
Mida rohkem me loeme Jumala Sõna, seda rohkem näeme ja oleme näinud,
et Jumala Sõna on sellest kaugelt üle.
Need on palju paremad, kui me suudaks mõeldagi.
Teises kirjas Korintlastele 9:8 öeldakse nii:
"Jumal on vägev andma teile (meile) kogu armu rikkalikult."
Rikkalikult.
- Paulus kirjutab, et Jumal on vägev andma
meile rikkalikult kogu armu,
et teil ikka oleks kõike küllaldaselt
ning et te oleksite rikkad iga hea teo tarvis."
See räägib Jumalast,
kes tahab anda rohkem, kui me isegi palume.
See räägib Jumalast,
kes tahab täita rikkalikult meie vajadused.
Milleks? Et saaksime anda seda ülejäävat isegi teistele.
Neid sõnu lugedes märkasime,
et meil võib olla vale arusaam Jumalast.
See sõnum avab meid ja sünnitab sisemuses usku,
sest usk tuleb kuulmisest ja see omakorda Jumala Sõnast.
See sünnitab usku, et mu elu võib olla teistsugune.
See kirjakoht jätkub veel:
"Nagu on kirjutatud:
Ta on jaganud, andnud vaestele, tema õigus kestab igavesti.”
Tema, kes annab seemne külvajale, annab ka leiva toiduseks,
teeb rohkeks teie külvi ja kasvatab teie õiguse vilja.
Te saate kõigiti rikkaks igasuguse siira headuse poolest,
mis meie läbi valmistab tänu Jumalale,
sest selle teenistuse kaudu antud abi
mitte ainult ei leevenda pühade puudust,
vaid muutub ka rikkalikuks Jumalale antud rohke tänu kaudu.
Selle abistamise ehtsuse tõttu te ülistate Jumalat oma kuulekuses
Kristuse evangeeliumi tunnistamisel
ja oma osaduse siiruses nende ja kõikidega.
Oma palvetes teie eest nad igatsevad teie järele
Jumala võrratu armu tõttu, mis teie peal on."
Halleluuja! Kõike on rikkalikult.
Kirjas Roomlastele 5:15 öeldakse nii:
"Kuid armuanniga ei ole nõnda nagu üleastumisega!
Sest kui ühe inimese üleastumise läbi paljud on surnud,
siis seda kindlamini on paljudele saanud ülirohkeks Jumala arm
ja and ühe inimese - Jeesuse Kristuse - armu kaudu."
Arm on saanud ülirohkeks mitmete ja meie osas.
Jeesus on saanud rikkalikult meie osaks.
Neid kirjakohti on veel ja veel.
Siin saab ilmsiks üks iseenesestmõistetav asi.
Jeesus, meie Issand,
on Püha Vaimu läbi mõistagi palju suurem kui mina.
Vajaksid palju suuremat paberit.
Ta on palju suurem, Ta on loonud kogu maailmakõiksuse.
Sul oleks vaja suurt alust, sellest paberist ei piisa kuidagi.
Ta ümbritseb mind, Ta täidab mind, Teda on rikkalikult mu elus.
Siin ei ole mingit piirangut.
Minu jaoks oli väga oluline mõista, et nagu näha, on siin olemas varu.
Kui lapsed koolis õpivad, on matemaatika vihikutes vaba ruumi,
et nad saaksid tähtsaid asju täis kirjutatud lehtedele lisada.
Midagi ülemäärast, mida samas on vaja teada.
Issand on meiega koos ja Tal on meie jaoks palju varuks.
Ta lohutab meid. Tema lohutus, rõõm, rahu ja annid,
see, kuidas Ta meie eest hoolitseb, selles on alati midagi tagavaraks.
Seal on midagi ülemäärast lisaks. - Seal on tagavara.
Miks see nii tohutult oluline on?
Minu elus on see peaaegu füüsiline kogemus.
Kui ma kogu aeg arvan, et pean elus arvestama oma varudega
ja iga pisemgi konflikt läheb juba üle minu jõuvarude,
siis olen koguaeg stressis, koguaeg tegutsen ja kasutan raha.
Ning ikkagi on kõike koguaeg ainult piriparajalt
ja energiat jagub ka kõigeks ainult napilt.
Aga kui ma mõistan, et Ta ongi hoopis hea Isa
ja soovib, et mu elus oleks tagavara,
siis ma saan hingata ja puhata ja võtta tegutsemisest pause.
Võin mõnikord vedeleda diivanil ja lihtsalt olla.
Ma võingi hakata ehitama suurepärast argipäeva.
Ma võin mõnikord koguda raha ja ei pea elama kogu aeg peost suhu
ning võin planeerida elu, et selles oleks ka tagavarasid.
Kui ma teen oma tööd ja tegutsen, siis ma ei pea end lõpuni kulutama.
See on tohutu avastus just elukvaliteedi koha pealt.
Kui mõistad, et Issand on hea; et Ta on üle mõistuse hea.
Ta on parem kui mina, - Kas tõesti?
Jah on. Tal on hea plaan minu elu jaoks.
Ta on parem kui sina ja mina. - On.
On oluline mõista, et Jumala arm on palju suurem.
Lugesime juba mitut kirjakohta, milles oli öeldud,
et Jumala arm on rikkalik ning üle mõistuse külluslik.
Seda eelkõige seetõttu,
et Jumal on kavandanud meile hea elu.
Mitte halva elu.
Tean, et maailm nõuab palju ja vahel ongi liiga palju tööd.
Olen aga märganud oma elus seda,
et võttes aega olla koos Jeesusega, saabub rahu.
See lihtsalt on tõsi.
Jeesus on kõige esimene.
Olen viimastel aegadel pidanud seda endale lausa meelde tuletama,
et isegi kaks minutit vaikuses koos Jeesusega
annab täiesti uut energiat.
See tähendab ka seda,
et isegi kui su oma vigade tõttu on su elu kuidagi liiga raske
ja mõnikord oleme ise süüdi, siis Jumala arm on ikkagi suurem.
Jumala arm on nii mõõtmatult suur, et Ta tahab sind kõigest välja aidata.
Ta on andestanud kõik sinu patud ja vead.
Olgu olukord kui tahes raske,
täna tohid sa uskuda, et Jumal viib sind sellest välja.
Täpselt nagu Marta ja Maarja loos -
sa ei pea jätkama rügamist ja omas jõus üritamist,
vaid sa võid võtta aega olemaks koos Jeesusega.
Pane Tema esikohale ja mine Tema jalge ette.
Saad näha, et üks asi teise järel hakkab lahenema.
See lihtsalt on nii.
Viimane kirjakoht on kirjast Efeslastele 1:8
"Armu rikkust mööda,
millega ta meid on ülirikkalikuks teinud
kõiges tarkuses ja arukuses."
On imeline teada, et Ta on meile andnud armu
ja teinud meid ülirikkalikuks tarkuses ja arukuses elamiseks.
Aamen.
Palvetame.
Tänu, Taevaisa, et Sa oled suur Jumal.
Tänu, et Sa oled suurem,
kui kõik meie elu väljakutsed ja raskused.
Tänu, et saame just täna palvetada igaühe eest,
kes igatsevad jõudu ja igatsevad hingamisruumi.
Nende eest, kes igatsevad rahu ja rõõmu.
Tänu, Püha Vaim, et Sa puudutad nüüd kõiki.
Me sõitleme kogu pimedust, masendust ja lootusetust.
Need kõik taganegu Jeesuse nimel!
Tulgu, Püha Vaim, Sinu rahu ja Sinu rõõm täitku igaühte.
Tänu Issand, et Sina viid välja pimedusest
ja tood täiesti uue imelise rahu ja rõõmu.
Tänu, Jeesus, et oled tõesti tulnud,
et meil oleks elu ja oleks seda ülikülluslikult.
Imeline, Sinust täidetud elu.
Tänu, Issand, et puudutad igaühte.
Jeesuse nimel, aamen.
Tahame jälle tänada kõiki, kes on saatnud meile e-kirju,
telefonisõnumeid ja muud tagasisidet.
Tänu selle eest, et võime olla osalised teie elust.
Tänu, et tohime palvetada teiega.
Ka sel korral võiksin rääkida mitmetest tunnistustest.
Üks naine näiteks sai peale pikka ootamist tööd,
kui ta helistas meile ja palvetasime koos.
Ta saigi tööd. Halleluuja!
Tänu teile kõikidele.
Me teeme koos seda Jumalariigi tööd.
TV7 kaudu levib evangeelium kogu aeg.
Tänu, et oled osaline selles.
Võid ka täna selles osaleda, helistades numbrile 900 1777.
Kõnega annetad 7 eurot TV7 Eesti kanali töö toetuseks.
Võid kasutada ka kontonumbreid, mida näed saate lõppedes ekraanil.
Kui soovid saada lisainfot meie tegemiste kohta,
võid külastada kodulehekülge: www.kristillinenkoulu.org
Kui soovid õppida lähedasemalt Jumalat tundma,
nagu Maarja õppis Teda tundma, soovitan sulle neid oma raamatuid.
Jumala tundmine on võti.
Sellest saab kõik alguse,
kui Jeesus on sinu jaoks esikohal ja sa tunned Teda veel lähedasemalt.
Temas on elu ja üliküllus. Ole õnnistatud Jeesuse nimel!
TV7 annetustelefon 900 1777 (7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin